REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

11 Broj 06-2/196-19

30. jul 2019. godine

B e o g r a d

ZAPISNIK

83. SEDNICE ODBORA ZA FINANSIJE,REPUBLIČKI BUDžET I KONTROLU TROŠENjA JAVNIH SREDSTAVA, ODRŽANE 30. JULA 2019. GODINE

Sednica je počela u 12,20 časova.

Sednici je predsedavala dr Aleksandra Tomić, predsednik Odbora.

Sednici su prisustvovali članovi Odbora: Veroljub Arsić, Zoran Bojanić, Sonja Vlahović, Olivera Pešić, Srbislav Filipović, Milorad Mirčić, Milorad Mijatović, Momo Čolaković, Milan Lapčević i Vojislav Vujić.

Sednici su prisustvovali: Snežana R. Petrović (zamenik Gorana Kovačevića), Žika Gojković (zamenik Srbislava Filipovića), Zoran Despotović (zamenik Miljana Damjanovića) i Vladimir Đurić (zamenik Aleksandra Stevanovića) .

Sednici nisu prisustvovali članovi Odbora: Dušan Bajatović, Goran Ćirić i Zoltan Pek, niti njihovi zamenici.

Sednici su prisustvovali: dr Jorgovanka Tabaković, guverner Narodne banke Srbije; Željko Jović, viceguverner; Ana Ivković, viceguverner; Dragana Stanić, viceguverner; Nebojša Savić, predsednik Saveta guvernera; Bojan Terzić, generalni direktor Sektora za zaštitu korisnika finansijskih usluga; Dejan Dević, generalni direktor Direkcije za zakonodavno-pravne poslove; Dragana Milović, generalni direktor Direkcije za računovodstvo i finansije i Milan Trajković, zamenik generalnog direktora Sektora za ekonomska istraživanja i statistiku.

Aleksandra Tomić, predsednik Odbora je predložila da se dnevni red dopuni tačkom 10: Davanje saglasnosti predsedniku Odbora da ispred Odbora za finansije, republički budžet i kontrolu trošenja javnih sredstava potpiše Sporazum o preuzimanju Parlamentarne budžetske kancelarije. Odbor je većinom glasova (10 za, tri nije glasalo) prihvatio ovaj predlog.

Na predlog predsednika Odbor je, većinom glasova (10 za, tri nije glasalo), **utvrdio** sledeći

D n e v n i r e d:

- usvajanje zapisnika sa 82. sednice Odbora

 1. Razmatranje Polugodišnjeg izveštaja o monetarnoj politici za period januar-jun 2018. godine, koji je dostavila Narodna banka Srbije;

 2. Razmatranje Programa monetarne politike Narodne banke Srbije za 2019. godinu, koji je podnela Narodna banka Srbije;

 3. Razmatranje Finansijskog plana Narodne banke Srbije za 2019. godinu, koji je podnela Narodna banka Srbije;

 4. Razmatranje Finansijskih izveštaja Narodne banke Srbije za 2018. godinu, sa izveštajem ovlašćenog revizora, koji je dostavio Savet guvernera Narodne banke Srbije;

5. Razmatranje Izveštaja o radu Saveta guvernera Narodne banke Srbije za period od 1. januar – 30. jun 2018. godine, koji je dostavio Savet guvernera Narodne banke Srbije;

 6. Razmatranje Izveštaja o radu Saveta guvernera Narodne banke Srbije za period 1. jul - 31. decembar 2018. godine, koji je dostavio Savet guvernera Narodne banke Srbije;

 7. Razmatranje Godišnjeg izveštaja o monetarnoj politici za 2018. godinu, koji je podnela Narodna banka Srbije;

 8. Razmatranje Godišnjeg izveštaja o poslovanju i rezultatima rada za 2018. godinu, koji je podnela Narodna banka Srbije;

 9. Razmatranje Godišnjeg izveštaja o stabilnosti finansijskog sistema za 2018. godinu, koji je podnela Narodna banka Srbije;

 10. Davanje saglasnosti predsedniku Odbora da ispred Odbora potpiše Sporazum o preuzimanju Parlamentarne budžetske kancelarije između Odbora za finansije, republički budžet i kontrolu trošenja javnih sredstava Narodne skupštine Republike Srbije i Vestminsterske fondacije za demokratiju.

Pre prelaska na rad po utvrđenom dnevnom redu, Odbor je većinom glasova (10 za, tri nije glasalo), usvojio zapisnik 82. sednice Odbora.

U skladu sa članom 76. Poslovnika Narodne skupštine, predsednik Odbora Aleksandra Tomić je predložila da se obavi zajednički načelni pretres 1-9 tačke dnevnog reda, s tim što će se obaviti pojedinačno odlučivanje. Odbor je većinom glasova (8 za, dva protiv, tri nije glasalo) prihvatio ovaj predlog.

**PRVA-DEVETA TAČKA DNEVNOG REDA: Razmatranje Polugodišnjeg izveštaja o monetarnoj politici za period januar-jun 2018. godine, koji je dostavila Narodna banka Srbije; Razmatranje Programa monetarne politike Narodne banke Srbije za 2019. godinu, koji je podnela Narodna banka Srbije; Razmatranje Finansijskog plana Narodne banke Srbije za 2019. godinu, koji je podnela Narodna banka Srbije; Razmatranje Finansijskih izveštaja Narodne banke Srbije za 2018. godinu, sa izveštajem ovlašćenog revizora, koji je dostavio Savet guvernera Narodne banke Srbije; Razmatranje Izveštaja o radu Saveta guvernera Narodne banke Srbije za period od 1. januar – 30. jun 2018. godine, koji je dostavio Savet guvernera Narodne banke Srbije; Razmatranje Izveštaja o radu Saveta guvernera Narodne banke Srbije za period 1. jul - 31. decembar 2018. godine, koji je dostavio Savet guvernera Narodne banke Srbije; Razmatranje Godišnjeg izveštaja o monetarnoj politici za 2018. godinu, koji je podnela Narodna banka Srbije; Razmatranje Godišnjeg izveštaja o poslovanju i rezultatima rada za 2018. godinu, koji je podnela Narodna banka Srbije; Razmatranje Godišnjeg izveštaja o stabilnosti finansijskog sistema za 2018. godinu, koji je podnela Narodna banka Srbije**

Jorgovanka Tabaković je predstavila izveštaje koje je Narodna banka Srbije dostavila u zakonskom roku. Istakla je da je NBS u prethodnoj godini ispunila cenovne i finansijske ciljeve. Inflacija je zadržana na niskom nivou i iznosila je oko 2%. Ovako niska inflacija omogućava predvidivost poslovanja i očuvanje realne visine dohotka. Očekivanja za naredne godine su da inflacija takođe ostane niska. Ovakvi rezultati posledica su politike koju NBS sprovodi u poslednjih šest godina, a koja je rezultirala smanjenjem referentne kamatne stope sa 11,75% u 2013. godini, na sadašnjih 2,75%. To je dovelo do smanjenja troškova servisiranja kredita, što je doprinelo značajnom privrednom rastu. Protekle godine, privreda je ostvarila neto dobit od 500 milijardi dinara, što je za trećinu više u odnosu na 2017. godinu. Rast kredita je bio 9,9%, odobreno je 240 milijardi investicionih kredita. Smanjen je i nivo problematičnih kredita. Završen je trogodišnji aranžman sa MMF-om. Otvorena su i poglavlja 9, 17 i 18, u pregovorima sa EU. Premija rizika zemlje je smanjena za 30 poena i trenutno je među najnižim u regionu i ona je u julu ove godine iznosila 60 baznih poena. Potvrda stabilnosti je desetogodišnja emisija evroobveznica u iznosu od milijardu evra i kamatnom stopom od 1,6%. Ova emisija ne predstavlja tražnju države za novcem, već je omogućila refinansiranje skupljih kredita po povoljnijim uslovima. Kapitalne investicije su povećane za 50%, a smanjeno je i učešće javnog duga u BDP-u, na oko 50%. Kroz strane direktne investicije uloženo je oko 3,5 milijardi evra, što čini oko 8,2% BDP-a. U julu ove godine dinarska štednja je preko 70 milijardi dinara, što govori o stabilnosti valute i poverenju građana u dinar. Ukupna neto dobit NBS u prošloj godini iznosi 30,7 milijardi dinara, operativna dobit 13,2 milijarde dinara, od čega je 70% u iznosu od 9,3 milijarde dinara, preneto u republički budžet. Na kraju, iznela je i nezvaničan podatak da je Srbija u prvih sedam meseci ove godine ostvarila 2 milijarde evra stranih direktnih investicija.

 Milorad Mirčić je konstatovao da je NBS u protekloj godini držala pod kontrolom cene i inflaciju. Međutim postavio je pitanje, oko razvojne uloge NBS, koja bi trebalo da stimuliše domaću privredu i rast izvoza. Uvoz raste mnogo brže od izvoza i nelogično je objašnjenje da je rastu uvoza u prethodnim godinama doprineo uvoz mašina i repromaterijala za proizvodnju. Taj uvoz bi sada trebao da rezultira rastom proizvodnje i izvoza. Ovde se, po njegovim rečima, radi o uvozu robe široke potrošnje.

 Jorgovanka Tabaković je odgovorila da NBS ne vodi politiku jakog dinara, kojom se stimuliše uvoz. Ona je iznela podatak da je u prethodne dve godine NBS neto kupac 4 milijarde evra, da bi se sprečilo dalje jačanje dinara. Takođe, priliv stranih direktnih investicija kao i rast izvoza, doprineli su prilivu deviza, što je dovelo od jačanja kursa dinara.

 Aleksandra Tomić je postavila pitanje da li je država spremna za otplatu dolarskih kredita, čiji je rok otplate po dužničkom kalendaru u februaru 2020. godine. Dodala je da su rezultati rada NBS evidentni i da će Odbor podržati izveštaje.

 Jorgovanka Tabaković je odgovorila da je država uvek spremna na servisiranje svojih obaveza i da se strana sredstva plaćanja kupuju u najpovoljnijem trenutku.

U diskusiji su učestvovali i: Milan Lapčević, Dragana Milović, Vladimir Đurić i Momo Čolaković.

**PRVA TAČKA DNEVNOG REDA:**

 Odbor za finansije, republički budžet i kontrolu trošenja javnih sredstava je, na osnovu člana 55. Poslovnika Narodne skupštine („Službeni glasnik RS, broj 20/12 - Prečišćen tekst), a u vezi sa članom 71. stav 3. Zakona o Narodnoj banci Srbije („Službeni glasnik RS, br. 72/03, 55/04, 85/05 – dr.zakon, 44/10, 76/12, 106/12, 14/15, 40/15 – US i 44/18), na 83. sednici održanoj 30. jula 2019. godine, razmotrio i jednoglasno (11 za) prihvatio Polugodišnji izveštaj o monetarnoj politici za period januar – jun 2018. godine, koji je Narodna banka Srbije dostavila Narodnoj skupštini.

**DRUGA TAČKA DNEVNOG REDA:**

 Odbor za finansije, republički budžet i kontrolu trošenja javnih sredstava je, na osnovu člana 55. Poslovnika Narodne skupštine („Službeni glasnik RS, broj 20/12 - Prečišćen tekst), a u vezi sa članom 71. stav 1. Zakona o Narodnoj banci Srbije („Službeni glasnik RS, br. 72/03, 55/04, 85/05 – dr.zakon, 44/10, 76/12, 106/12, 14/15, 40/15 – US i 44/18), na 83. sednici održanoj 30. jula 2019. godine, razmotrio i jednoglasno (11 za) prihvatio Program monetarne politike Narodne banke Srbije u 2019. godini, koji je Narodna banke Srbije dostavila Narodnoj skupštini.

**TREĆA TAČKA DNEVNOG REDA:**

Odbor za finansije, republički budžet i kontrolu trošenja javnih sredstava je, na osnovu člana 55. Poslovnika Narodne skupštine („Službeni glasnik RS, broj 20/12 - Prečišćen tekst), a u vezi sa članom 74. Zakona o Narodnoj banci Srbije („Službeni glasnik RS, br. 72/03, 55/04, 85/05 – dr.zakon, 44/10, 76/12, 106/12, 14/15, 40/15 – US i 44/18), na 83. sednici održanoj 30. jula 2019. godine, razmotrio i jednoglasno (11 za) prihvatio Finansijski plan Narodne banke Srbije za 2019. godinu, koji je Narodna banka Srbije dostavila Narodnoj skupštini.

**ČETVRTA TAČKA DNEVNOG REDA:**

 Odbor za finansije, republički budžet i kontrolu trošenja javnih sredstava je, na osnovu člana 55. Poslovnika Narodne skupštine („Službeni glasnik RS, broj 20/12 - Prečišćen tekst), a u vezi sa članom 79. stav 2. Zakona o Narodnoj banci Srbije („Službeni glasnik RS, br. 72/03, 55/04, 85/05 – dr.zakon, 44/10, 76/12, 106/12, 14/15, 40/15 – US i 44/18), na 83. sednici održanoj 30. jula 2019. godine, razmotrio i jednoglasno (11 za) prihvatio Finansijske izveštaje Narodne banke Srbije za 2018. godinu, sa izveštajem ovlašćenog revizora, koje je Savet guvernera Narodne banke Srbije dostavio Narodnoj skupštini.

**PETA TAČKA DNEVNOG REDA:**

Na osnovu člana 55. Poslovnika Narodne skupštine, Odbor za finansije, republički budžet i kontrolu trošenja javnih sredstava je jednoglasno (11 „za“) odlučio da podnese sledeći

I Z V E Š T A J

Odbor za finansije, republički budžet i kontrolu trošenja javnih sredstava razmotrio je i prihvatio Izveštaj o radu Saveta guvernera Narodne banke Srbije za period 1. januar - 30. jun 2018. godine, koji je Savet guvernera Narodne banke Srbije podneo Narodnoj skupštini na osnovu člana 23. stav 2. Zakona o Narodnoj banci Srbije („Službeni glasnik RS“, br. 72/03, 55/04, 85/05 – dr. zakon, 44/10, 76/12, 106/12, 14/15, 40/15 - odluka US i 44/18).

Za izvestioca Odbora na sednici Narodne skupštine određena je dr Aleksandra Tomić, predsednik Odbora.

**ŠESTA TAČKA DNEVNOG REDA:**

Na osnovu člana 55. Poslovnika Narodne skupštine, Odbor za finansije, republički budžet i kontrolu trošenja javnih sredstava sredstava je jednoglasno (11 „za“) odlučio da podnese sledeći

I Z V E Š T A J

Odbor za finansije, republički budžet i kontrolu trošenja javnih sredstava razmotrio je i prihvatio Izveštaj o radu Saveta guvernera Narodne banke Srbije za period 1. jul - 31. decembar 2018. godine koji je Savet guvernera Narodne banke Srbije podneo Narodnoj skupštini na osnovu člana 23. stav 2. Zakona o Narodnoj banci Srbije („Službeni glasnik RS“, br. 72/03, 55/04, 85/05 – dr. zakon, 44/10, 76/12, 106/12, 14/15, 40/15 - odluka US i 44/18).

Za izvestioca Odbora na sednici Narodne skupštine određena je dr Aleksandra Tomić, predsednik Odbora.

**SEDMA TAČKA DNEVNOG REDA:**

Odbor za finansije, republički budžet i kontrolu trošenja javnih sredstava je, na osnovu člana 55. Poslovnika Narodne skupštine („Službeni glasnik RS, broj 20/12 - Prečišćen tekst), a u vezi sa članom 71. stav 2. Zakona o Narodnoj banci Srbije („Službeni glasnik RS, br. 72/03, 55/04, 85/05 – dr.zakon, 44/10, 76/12, 106/12, 14/15, 40/15 – US i 44/18), na 83. sednici održanoj 30. jula 2019. godine, razmotrio i jednoglasno (11 za) prihvatio Godišnji izveštaj o monetarnoj politici za 2018. godinu, koji je Narodna banka Srbije dostavila Narodnoj skupštini.

**OSMA TAČKA DNEVNOG REDA:**

Odbor za finansije, republički budžet i kontrolu trošenja javnih sredstava je, na osnovu člana 55. Poslovnika Narodne skupštine („Službeni glasnik RS, broj 20/12 - Prečišćen tekst), a u vezi sa članom 71. stav 4. Zakona o Narodnoj banci Srbije („Službeni glasnik RS, br. 72/03, 55/04, 85/05 – dr. zakon, 44/10, 76/12, 106/12, 106/12, 14/15, 40/15 – US i 44/18), na 83. sednici, održanoj 30. jula 2019. godine, razmotrio i jednoglasno (11 za) prihvatio Godišnji izveštaj o poslovanju i rezultatima rada u 2018. godini, koji je Narodna banka Srbije dostavila Narodnoj skupštini.

**DEVETA TAČKA DNEVNOG REDA:**

Odbor za finansije, republički budžet i kontrolu trošenja javnih sredstava je, na osnovu člana 55. Poslovnika Narodne skupštine („Službeni glasnik RS, broj 20/12 - Prečišćen tekst), a u vezi sa članom 71. stav 2. Zakona o Narodnoj banci Srbije („Službeni glasnik RS, br. 72/03, 55/04, 85/05 – dr. zakon, 44/10, 76/12, 106/12, 106/12, 14/15, 40/15 – US i 44/18), na 83. sednici, održanoj 30. jula 2019. godine, razmotrio i jednoglasno (11 za) prihvatio Godišnji izveštaj o stabilnosti finansijskog sistema u 2018. godini, koji je Narodna banka Srbije dostavila Narodnoj skupštini.

**DESETA TAČKA DNEVNOG REDA: Davanje saglasnosti predsedniku Odbora da ispred Odbora potpiše Sporazum o preuzimanju Parlamentarne budžetske kancelarije između Odbora za finansije, republički budžet i kontrolu trošenja javnih sredstava Narodne skupštine Republike Srbije i Vestminsterske fondacije za demokratiju**

 Aleksandra Tomić je predstavila Sporazum o preuzimanju Parlamentarne budžetske kancelarije između Odbora za finansije, republički budžet i kontrolu trošenja javnih sredstava Narodne skupštine Republike Srbije i Vestminsterske fondacije za demokratiju i predložila da kao predsednik Odbora dobije saglasnost o potpisivanju ovog Sporazuma.

 Odbor je većinom glasova (10 za, jedan nije glasao) dao saglasnost predsedniku Odbora da ispred Odbora potpiše Sporazum o preuzimanju Parlamentarne budžetske kancelarije između Odbora za finansije, republički budžet i kontrolu trošenja javnih sredstava Narodne skupštine Republike Srbije i Vestminsterske fondacije za demokratiju.

 Sednica Odbora je završena u 14,30 časova.

 Sednica je tonski snimana.

 SEKRETAR PREDSEDNIK

 Tijana Ignjatović dr Aleksandra Tomić